Obecné zastupiteľstvo obce Dravce uznesením č. 7/2019

zo dňa 30.04.2019

### Vyhlasuje

### v zmysle §18a ods. 2 a 4 zákona SNR č. 369/1990 Zb. o obecnom zriadení v platnom znení

**voľbu hlavného kontrolóra obce Dravce,**

ktorá sa uskutoční **dňa 20.06.2019** na zasadnutí Obecného zastupiteľstva v Dravciach.

### Ustanovuje

### podrobnosti o spôsobe a vykonaní voľby hlavného kontrolóra obce a náležitosti prihlášky:

1. **Kvalifikačné predpoklady na výkon funkcie hlavného kontrolóra:**
   * minimálne ukončené úplné stredné vzdelanie s maturitou.
2. **Náležitosti prihlášky :**
   * meno a priezvisko, titul, dátum narodenia, trvalé bydlisko, tel. kontakt,
   * údaje potrebné na vyžiadanie výpisu z registra trestov,
   * overená kópia dokladu o najvyššom dosiahnutom vzdelaní, kópie dokladov o absolvovaní vzdelávacích programov a kurzov,
   * profesijný životopis, prehľad doterajších zamestnaní a funkčného zaradenia,
   * súhlas so zverejnením osobných údajov na účel vykonania voľby v obecnom zastupiteľstve, podľa zákona č. 18/2018 Z.z. o ochrane osobných údajov a o zmene a doplnení niektorých zákonov.
3. **Ďalšie predpoklady :**
   * prax vo verejnej a štátnej správe alebo prax v riadiacej, ekonomickej, právnickej a kontrolnej činnosti, znalosť podvojného účtovníctva,
   * znalosť právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov,
   * užívateľské ovládanie počítača,
   * občianska a morálna bezúhonnosť.
4. **Miesto, spôsob a termín doručenia prihlášok:**
   * Uchádzač na funkciu hlavného kontrolóra doručí písomnú prihlášku v zalepenej obálke označenej „Voľba hlavného kontrolóra – NEOTVÁRAŤ“ na adresu: Obecný úrad Dravce, 053 14 Dravce v termíne do 05.06.2019 do 10,00 hod.

### Určuje:

1. **Deň nástupu do práce: 01.07.2019**
2. **Pracovný pomer: 0,2 úväzku riadneho pracovného času**
3. **Spôsob voľby hlavného kontrolóra: tajným hlasovaním**

.........................................................

Peter Faltin, starosta obce